Soome Instituudi 30 esimest aastat kultuuri, kunsti ja kodaniku­ühiskondade ühendajana. Mäletamist väärivaid hetki soome kultuuri ja keelega seotud sündmustest ja kohtumistest.
#000000
1991 – Uus elu on ees! Eesti iseseisvus taastatakse 20. augustil 1991 ning juba järgmisel päeval koguneb Soome Instituudi juhatus, et arutada tegevuse alustamist Eestis.
#000001
1991 – Kuigi ruumid on tagasihoidlikud, algab kohe aktiivne tegevus nii Tallinnas kui ka Tartus. Uue info, nõustamise ja kontaktide järele on nõudlust.
#000002
1994 – Soome kirjanikud külastavad instituuti aktiivselt juba tegevuse algusest peale. Tase on kõrge: külla tulevad Finlandia preemia laureaadid ning eesti keelde tõlgitakse Soome rahvuskirjanduse meistriteoseid.
#000003
1994 – Soome ja muumid kuuluvad kokku. Kokku kuuluvad ka Soome Instituut ja muumid. Muumid alustavad oma ringreisi Eestis ning lõppu sellele ei paista.
#000004
1994 – Instituut saab kauaoodatud ilusad ruumid Tallinnas Harju tänaval Kirjanike Liidu majas. Sinna seatakse sisse ka raamatukogu ja lugemissaal. 15. märtsil toimunud avamisel osalevad mõlema riigi peaministrid ja kultuuriministrid.
#000005
1995 – Loodusel on soomlaste identiteedis oluline osa. Instituut viib huvilised seenele ja toob Soome loodusetundjaid Eestisse.
#000006
1999 – Aga mida nad meist mõtlevad? Küsimus on aktuaalne aastast aastasse. 1999. aastal korraldatud hoiakute uuring rahusta meeli: suhtumine naabritesse oli positiivsem, kui uudiste alusel oleks võinud arvata.
#000009
2000 – Õpikute sisu vananeb ajalooliste murrangute käigus väga kiiresti. Instituut alustab soome keele õpikute kaasajastamist. Ka Soome kohta käiv info võiks olla hoopis mitmekülgsem sellest, mis nõukogudeaegsetesse õpikutesse oli jõudnud.
#000010
2001 – 10. aastapäevaks on Soome Instituut saanud Eestis tuntuks Soomet ning soome keelt ja kultuuri mitmekülgselt tutvustava asutusena.
#000012
2005 – Raamat jõuab üle lahe, kui keegi selle tõlgib. Instituut toetab tõlkijate tegevust ning kutsub külla soome kirjanikke, kelle hulgas on ka president Mauno Koivisto.
#000013
2006 – Soomest saab juuli alguses teist korda Euroopa Liidu eesistujariik. Tallinnas tähistatakse seda suure Soome-teemalise peoga.
#000015
2008 – Instituut on tegevuse algusest peale tutvustanud ka Soome moekunsti – tänavamoest ja stiilinäidetest noorte moeloojate utoopiliste ideedeni.
#000016
2010 – Soomes tähistatakse koomiksite 100. juubeliaastat ja instituut algatab selle auks ulatusliku Soome–Eesti koomiksiprogrammi.
#000018
2011 – Soomekeelne raamatukogu ja lugemissaal on olnud instituudi prioriteet alguspäevist alates. 2011. aasta algusest tegutseb raamatukogu vaid Tartus.
#000019
2011 – Pilk ette- ja tahapoole: Instituut saab 20-aastaseks. Utoopiapikniku raames katab Instituut eine murule ja annab sellega oma panuse kultuuripealinn Tallinna programmi.
#000020
2012 – „Ma elan polaarjoonel“ – Lapimaa nüüdiskunst on üks paljudest, mis instituudi näituseprogrammi raames aastate jooksul Eestisse tuuakse.
#000021
2012 – “Nagu sõõm värsket õhku,” ohkab Eesti Kunstiakadeemia rektor, kui Marimekko vormid ja värvid mahuka näituse raames Eestisse jõuavad.
#000022
2013 – Soome iseseisvuspäeva traditsioonilistel pidustustel Tartus valitseb alati rõõmus ja pidulik meeleolu.
#000023
2014 – Tartu uutes ruumides kogunevad erinevad vestlusringid. On lauamängude õhtud, lugemisklubi ja soome keele vestlusringid.
#000024
2015 – Eesti soome keele õpetajate toetamine ja koolitamine on aastast aastasse üks instituudi põhiülesandeid. Keelt saab õppida ja õpetada isegi tantsides.
#000025
2015 – Eestlaste ühiskondliku diskussiooni tippsündmuseks kerkib 2013. aastast alates Paide Arvamusfestival. Instituut osaleb festivalil alates 2015. aastast.
#000026
2015 – Kultuuri tutvustamisel on 2015. aasta põhisündmuseks soome kaasaegse tsirkuse külalisesinemised.
#000027
2015 – Instituut kutsub rahvast meeleavaldusele. Mida see tähendama peaks? Mitte millegi vastu meelt avaldama, vaid oma poolehoidu väljendama – lugemisele nimelt!
#000028
– Läänemere seisund tekitab muret lahe mõlemal kaldal. Soome Instituut toob üle lahe aasta varem Soomes alguse saanud Läänemere teemapäeva.
#000032
2021 – Instituudil täitub 30. tegevusaasta, kogu maailma on haaranud koroonapandeemia. Kultuur ja suhtlus kanduvad võrgukeskkonda, kuid ka see takistus ei ole kahe digiriigi jaoks ületamatu.
#000033